open-index/open-wikipedia-markdown huggingface dataset:
Videsert

**Videsert** a l'è 'na cassina del territori de San Giulian, vers Locaa, finna al 1841 comun autonom de la piev de San Giulian.

## Storia
Località rurala isolada, in del 1751 la gh'eva 153 resident. In del 1809 el governo napoleonich el tacca la cassina a Zunigh, che la deventa poeu Carpian: In del 1816 i austriegh repristinen tulcoss. El 24 de luj del 1841 i austriegh deciden de annettél a Viboldon per di reson pratigh e de gesa, e 'l seguiss de quell ann i sort del comun.

## Riferiment
* Videserto - LombardiaBeniCulturali
MongoDB

**MongoDB** a l'è on DBMS minga relazional, vun di pussee famos NoSQL, che 'l dopera di formaa de tipo JSON. A l'è doperaa soratutt per l'analisi di big data.

A l'è doperaa de Codecademy, Google, Foursquare, IBM, Orange S.A., The Gap, Inc., Uber, Coinbase, Sega, Barclays, HSBC, eBay, Cisco, Bosch e Urban Outfitters

## Ligamm de foeura
*Sitt offizial

## Vos corelaa
*Paradigma MEAN
*TokuMX
Cassina di Gatt

La **Cassina di Gatt** (*Cassina de' Gatti* in italian) a l'è 'n quarter de Sest San Gioann, compres in la circoscrizion 5. Al confin con Cològn, a l'è staa 'n comun autonom, dent de la cort de Monscia, finna al 1869.

## Storia
Probabilment faa su di lombard antigh cont el nomm de *Sundro*, in del 1751 la gh'eva 120 abitant e a la proclamazion del Regn d'Italia napoleonich eren rivaa a 165, e donca a l'è taccaa a Sest, ma el recuvera la soa autonomia cont i austriegh.

In del 1853 l'era rivaa a 460 abitant, rivaa in del 1861 a 570. A l'è però taccaa a Sest in del 1869.

## Riferiment
* Cassina Gatti - LombardiaBeniCulturali
Tisinell (Marmond)

**Tisinell** (*Ticinello* in italian) a l'è 'na frazion del comun de Marmond, cont domà 7 abitant. El partegniva a la piev de Corbetta.

## Storia
Antigh comun, in del censiment del 1771 el gh'aveva 151 abitant. In del 1805, a la proclamazion del Regn d'Italia, eren 150 e in del 1809 a l'è taccaa, donca, a Coronaa. El comun a l'è ripristinaa di austriegh che però, in del 1841, deciden per unìll finalment a Coronaa.

## Riferiment
*
Barza

**Barza** a l'è 'na frazion de Ispra, finna al 1928 comun autonom. A l'è ligaa a la vesina località de Barzoeula. A l'era staa giamò taccaa a Ispra in del period napoleonich ma l'è staa ripristinaa di austriegh, e 'l borgh l'ha taccaa a cress, ma poeu i fassista l'han taccaa definitivament a Ispra. El partegniva a la piev de Brebbia.

Finna al 1927 a l'era part de la provincia de Comm.

## Riferiment
*
Formula de Tupper

La **Formula de Tupper** a l'è 'na disequazion che la reppresenta 'n immagin bitmap a du color in d'on camp de x longh 106 unità e 'na y longa 17 pussee el k a l'è possibel otegnì 'na quajsevoeur immagin bitmap. A l'è famosa soratutt perché cont on k adeguaa el reppresenta la fonzion midemma, che l'è  {1\over 2} . Se 'l numer k scernii a l'è *960 939 379 918 958 884 971 672 962 127 852 754 715 004 339 660 129 306 651 505 519 271 702 802 395 266 424 689 642 842 174 350 718 121 267 153 782 770 623 355 993 237 280 874 144 307 891 325 963 941 337 723 487 857 735 749 823 926 629 715 517 173 716 995 165 232 890 538 221 612 403 238 855 866 184 013 235 585 136 048 828 693 337 902 491 454 229 288 667 081 096 184 496 091 705 183 454 067 827 731 551 705 405 381 627 380 967 602 565 625 016 981 482 083 418 783 163 849 115 590 225 610 003 652 351 370 343 874 461 848 378 737 238 198 224 849 863 465 033 159 410 054 974 700 593 138 339 226 497 249 461 751 545 728 366 702 369 745 461 014 655 997 933 798 537 483 143 786 841 806 593 422 227 898 388 722 980 000 748 404 719* el dà la fonzion midemma.

## Riferiment
*How does Tupper’s self-referential formula work?

## Vos corelaa
*Quine
NEOS - Noeuva Austria e Forum Liberal

**NEOS - Noeuva Austria e Forum Liberal** a l'è 'n partii politegh austriegh centrista, sociaa a la Lianza di Liberai e di Democrategh Europee.

## Storia
El nass in l'ottober 2012 de l'union del Forum Liberal e di Giovin Liberai Austriegh e in del 2014 el deventa 'n partii unegh. In del midemm ann l'aderiss a l'ALDE.
## Posizion
El partii a l'è per el liberalism economich e social. El sostegn la democrazia diretta, pussee d'autonomia scolastega, pussee equità intergenerazionala in di pension, l'imposta negativa 'me forma de sussidi, la legalizzazion di drogh linger, pussee libertà de contrattazion e nient salari minim e pussee privatizzazion e liberalizzazion in di settor tant 'me i ferrovij e l'energia.

A nivell internazional a l'è 'n partii federalista europee.
## Riferiment
*Party Manifestos | What the Liberal Party (NEOS) Wants for Austria

## Ligamm de foeura
*Sitt offizial
Villa San Martin (Arcor)

La **Villa San Martin** a l'è 'n istorega villa di scior che l'è in del comun de Arcor. Fada su de la familia marchionala di Casaa-Stampa, dal 1974 a l'è de proprietà del Silvi Berluscon. A l'era in principi 'n monestee benedettin, crompaa in del secol quell de 17 di Marches de Soncin e restrutturaa cont di formi neoclassigh: Insemma a la Villa Borromee d'Adda, ch'a l'è la sed del Comun, e a la Villa La Cazzola, a l'è in tra vill de delizia de la città.

## Riferiment
*Villa San Martino - Comune di Arcore 

## Alter progett
Castell Viscont Castelbarch

El **Castell Viscont Castelbarch** a l'è 'n castell gentilizzi faa su di Viscont de San Vit in del comun de Cislagh.

## Storia
El castell a l'è crompaa di Viscont in del 1298 e l'è destrugaa di svizzer in del 1510: In del 1620 el Cesar Viscont de San Vit el costruiss an'mò el castell e in del 1716 on esponent trentin de la familia di Castelbarch el se marida cont la darrera esponenta di Viscont de San Vit, el deventa proprietari del castell e 'l modifega l'architettura per dàgh l'aspett che 'l gh'ha incoeu.

Al dì d'incoeu a l'è proprietà de la familia Castelbarch e l'è minga visitabel.

## Galleria di foto

File:Cislago - panoramio - adirricor.jpg|L'ingress
File:Merli - Castello Visconti Castelbarco.jpg|I merli de la torr
File:Castello Visconti Castelbarco in Cislago 07.jpg|El castell dent
File:Castello Visconti Castelbarco in Cislago 02.jpg|La torr del castell
File:Castello Visconti Castelbarco in Cislago 04.jpg|On tocch di mura
File:Castello Visconti Castelbarco in Cislago 03.jpg|Mura e torr


## Riferiment
*Il Castello di Cislago 

## Vos corelaa
*Castell Viscont de San Vit
Vigonzin

**Vigonzin** a l'è 'na frazion de Zibid, finna al 1870 comun autònom insemma a l'arenta cassina Pioltin.

## Storia
Vegg comun del Vicariaa de Binasch, el gh'eva 102 abitant in del 1751 e l'era, in pratega, 'na cassina. In del period napoleonich l'era rivaa a 220 abitant ma el governo el decid de taccàll a Mandrugn e poeu a Binasch. El ritorn di Austriegh el mena al tornà de l'autonomia de 'sti comun, che hinn spostaa in Provincia de Pavia.

El gh'ha 'n cress che 'l mena i austriegh, in del 1841, a taccàgh Badil e Moiragh per on total de 682 anem in del 1853, rivaa a 765 in del 1859, ann de l'annession savojarda. El governo italian el decid de taccàll, in del 1870 a Zibid.

## Riferiment
*
Pontlongh (Vidigulf)

**Pontlongh** a l'è 'na frazion de Vidigulf, in provincia de Pavia, antigament comun autonom compres in del Vicariaa de Binasch.

## Riferiment
* LombardiaBeniCulturali
Briavacca

**Briavacca** a l'è 'na frazion de Roeudin, arenta a l'Idroscal de Milan.

## Storia
Vegg comun de la Piev de Segraa, a l'è registraa in del 1751 'me villagg de 103 abitant, rivaa a 150 in del 1805, a la proclamazion del Regn d'Italia. In del 1809 a l'è taccaa a Pantigliaa e poeu a Pioltell in del 1811. I Austriegh el fann anmò autònom e, in del 1841, ghe tacchen Cassgnanega e 'l riva dònca a squasi 500 resident.

A l'è soppress in del 1870 e taccaa a Roeudin, dòpo de 'n ipotesi de annession a Pioltell.

## Riferiment
*
Vicariaa de Binasch

El **Vicariaa de Binasch** a l'è stada 'na particolara piev del Ducaa de Milan, istituida senza considerazion religiosa ma domà 'me affar civil.

La speziala autonoma la deriva di storegh guerr in tra Pavia e Milan e, 'me territori, l'ha fonzionaa anca 'me aggregazion de quej terr de confin minga ciar in tra el Ducaa ver e proppi e 'l Principaa de Pavia. A l'è scassaa in del 1797 cont l'invasion napoleonega: Al retorn di austriegh la pupart del Vicariaa a l'è taccada a la provincia de Pavia.

A l'era partii in di piev religios de La Ciarella, San Giulian e Casoraa.

## Territori
### Dependent de la Diocesi de Pavia
I comun de Binasch, Casaril e Zavanasch eren part de la piev pavesa de Sant Ambroeus de 'n pont de vista religios, ma faseven part del Vicariaa per i quistion ministrativ. Vidigulf, Mandrin, Cavagnera, Pontlongh e Vairan dipendeven inveci de la parocchia de Vidigulf.

### Piev de La Ciarella
La Piev de La Ciarella, la pussee granda, la gh'aveva dent La Ciarella, Badil, Camort, Casiraa Olona, Gnignan, Villamaggior, Metton, Moiragh, San Peder Cusich, San Noeuv, Vian, Zibid, Vigonzin e Mandrugn.

### Piev de San Giulian
La Piev de San Giulian a l'era fada su di comun de Zibid al Lamber e Cassina Bianca, che dipendeven de la paroquia di San Peder e Paol apostoi.

### Piev de Casoraa
La Piev de Casoraa a l'era fada su di comun de Bibian, Calvignasch, Pasturagh, Vernaa e Moncucch.

## Bibliografia
* *[[Liber Notitiae Sanctorum Mediolani]]* de Goffred de Busser. Manoscritto della Biblioteca Capitolare di Milano, a cura di M. Magistretti, U. Monneret de Villard, Milano, 1917.
* M. Magistretti, *Liber seminarii mediolanensis* ossia *“Catalogus totius cleri civitatis et dioecesis mediolanensis cum taxa a singulis solvenda pro sustentatione seminarii inibi erigendi”* compilato l'anno 1564, in «Archivio Storico Lombardo», a. XLIII, 1916, p.&nbsp;509-561.
* *Notitia cleri mediolanensis de anno 1398 circa ipsius immunitatem*, in «Archivio Storico Lombardo», XXVII, 1900, p.&nbsp;257-304.
* A. Palestra, *Visite pastorali alle pievi milanesi (1423-1856)*. I, Inventario, Firenze, 1977, Monumenta Italiae Ecclesiastica. Visitationes 2.
* Rivista Diocesana Milanese. Ufficiale per gli Atti Arcivescovili e della Curia, Milano, Curia arcivescovile, 1911-.
* Diocesi di Milano. Sinodo 46°, Milano, 1972, Pubblicazione curata dall'ufficio stampa della Curia arcivescovile di Milano.
* G. Vigotti, *La diocesi di Milano alla fine del secolo XIII. Chiese cittadine e forensi nel “Liber Sanctorum” di Goffredo da Bussero*, Roma, 1974.
* *Istituzione dei nuovi vicariati urbani e foranei*, 11 marzo 1971, Giovanni Colombo, arcivescovo di Milano, Rivista Diocesana Milanese, 1971.
Basian (Morimond)

**Basian** a l'è 'na cassina a 2 km a sud de Marmond, de che l'è considerada 'na frazion. Arenta a Besaa, a l'è stada taccada a Marmond in del 1841 di austriegh, anca se giamò el Napoleon l'eva taccaa a Faraveggia prumma e a Coronaa poeu. Di temp di piev, la partegniva a quèlla de Corbetta.

Incoeu la gh'ha 22 abitant, tucc italian.

## Riferiment
*
Coazzan

**Coazzan** (*Coazzano* in italian) a l'è 'na frazion del comun de Vernaa, comun autònom finna al 1870. El partegniva a la Piev de Rosaa.

## Storia
A l'è staa 'n comun piscininn de 362 abitant in del 1771 e sed de paròquia. El Regn Napoleonegh d'Italia el tacca a Rosaa, de che l'è scorporaa al retorna di Austriegh, però miss in la provincia de Pavia.

In del 1870 a l'è taccaa definitivament a Vernaa, in Provincia de Milan.

## Riferiment
*
Cives

**Cives** (*Civesio* in toscan) a l'è 'na frazion de San Giulian, finna al 1841 comun autonom.

## Storia
Vegg comun de la Piev de San Giulian, el gh'eva 'na soa paròquia autonoma. In del 1751 el gh'eva 120 resident, che s'hinn volzaa a 235 in del 1805. In del 1809 i franzes el tacchen a Viboldon ma i autriegh, in del 1816, el ripristinen. Semper i autriegh, in del 1841, deciden de taccàll an'mò a Viboldon, che l'è, successivament, taccaa a San Giulian.

In di daree agn a l'è staa protagonista de 'n espansion residenziala e commerciala dovuda a la soa svesinanza cont l'autostrada.

## Riferiment
* Civesio - LombardiaBeniCulturali
Mercugnan

**Mercugnan** a l'è una località del comun de Medija vers Pantijad.

El nom el podaria vegnì del nom latin de persona *Merculianus* (alterazzion de *Mercurianus*). Un'oltra ipotesi, che la vegn del nom antigh *Mercugnago* scrit in di document passad, l'è che 'l poda vegnì del compost *Mercurii ager*, cioè "camp de Mercuri".

## Storia
Vegg comun de la Piev de San Giulian. In del 1757 ghe vegn tacad el comun de Villa Zorli, che la diventa una so frazzion. Mercugnan l'è tacad a Bustighera in del 1809 e a Medija in del 1811. In del 1816, tornad i austriegh, a inn tucc ripristinad, ma in del 1841, in del tentativ de razzionalizà i ministrazzion, ghe tachen Canobi con Mombret e Betola Vercell, Gavazz e Vijan con Saresan. Rivad i Savoja, el comun l'era rivad a 983 abitant, e l'è tacad in del 1869 a Medija.
 
## Riferiment
* Mercugnano - LombardiaBeniCulturali
## Bibliografia
* *La Chiesa Parrocchiale di Triginto - Mediglia: Una Chiesa il suo popolo e la sua storia*, Rinaldo Perversi, Mediglia, 1995
* *Storia di Mediglia*, Sergio Leondi; dtampato da Roberto Gradella, Peschiera Borromeo, 2011
Castell de Maconagh

El **Castell de Maconagh** a l'è 'n castell difensiv faa su a Maconagh, incoeu località rural de Milan ma antigament comun autonom, per difend el Stat de Milan. 

## Storia
A l'è staa faa su di Vescont in tra i agn '30, quand che l'è faa su el castell ver e proppi, e '40, quand che hinn staa faa su i torr, del 1300 e l'è poeu affidaa ai Pusterla ma, quand che borlen in degreazia, el torna ai Vescont, che l'affiden ai Vimercaa, che 'l passen ai Calch, ai Marlian, ai Ferrari, ai Tarlain, ai Grepp e poeu ai Gavana, che hinn i proprietari d'incoeu.

## Struttura
Tipich castell a struttura quadrada, el gh'ha di torr de avvistament e di camminament merlaa e l'è desviluppaa in su trè pian, e domà el seminteraa a l'è originari del 1300.

## Riferiment
*Castello di Macconago - I Castelli
Cassina Trivolza

La **Cassina Trivolza** a l'è 'na cassina del Municipi 8, finna al 1869 comun autònom.

## Storia
Citada in d'on quaj ducument del 1346, la partegniva a la piev de Trenn. In l'età napoleonega el gh'eva 48 abitant, e l'è dònca taccaa a Vialba in del 1809 e a Bollaa in del 1811. La recuvera la soa autonomia in del 1816 cont i Austriegh.

In del 1869 a l'è taccaa a Musocch, che l'è taccaa a Milan in del 1923.

## Riferiment
*
Governo Johnson I

El **Governo Johnson I** a l'è staa on governo del Regn Unii, in pee dal 24 de luj al 16 de dicember del 2019. A l'è staa on governo de minoranza monocolor di Conservator, sostegnuu esternament del Partii Democrategh Unionista.

## Riferiment
*Johnson became prime minister

## Cronistoria
*Governo May II
*Governo Johnson I
*Governo Johnson II
Cesa de San Francésc d'Assisi

La **Cesa de San Francèsc de Assisi** (in portoghés *Igreja de São Francisco de Assis*) l'è una cesa che gh'è a Belo Horizonte, in Brasil.

## Storia

La cesa l'è stai inaugürada in del 1943 e l'era stài custrüida da Oscar Niemeyer con la strutüra de Joaquim Cardozo. La custrüsiòm, tüta a cürve, l'è stài cunsiderada rivulüsiunària, e per tantìsim pruibìda a le mèse.

La Via Crucis l'è de Candido Portinari.

## Riferiment


## Ligàmm de föra

* Church of Saint Francis of Assisi
Dugnan

**Dugnan** a l'è voeun di sett quarter de Paderna Dugnan, de che l'è la part centrala. El confina a sud con Paderna e col Villagg Ambrosian, a nord cont Inciran e Cassina Mata, a est con Calderara e a ovest con Bollaa.

## Storia
A l'éra 'n antiga località agricola de la Piev de Des. In del 1751 a l'è registrada con 690 abitant e a la proclamazion del Regn d'Italia Napoleonegh del 1805 eren 841. In tra el 1811 e 'l 1815 ghe tacchen Paderna, Inciran e Cusan e 'l riva a pussee de 2000 abitant, ma el tornà di Austriegh el mett la situazion 'me prima.

Rivaa in del 1853 a 1'506 abitant e in del 1861 a 1'595 in del 1869 a l'è taccaa a Paderna in del noeuv comun de Paderna Dugnan, de che l'è frazion.

## Riferiment
* Dugnano - LombardiaBeniCulturali
Castellan del Castell Sforzesch

El **Castellan del Castell Sforzesch** a l'era in tra i caregh pussee important del Ducaa de Milan e la pussee importanta a nivell militar.

A l'era a capo di soldaa ch'eren quarteraa in del Castell Sforzesch e 'l settava in del Consili Secrett del Duca e 'l sostituiva el Governator General see' l ghe fuss minga staa. A bon cunt, però, el termen castellan a l'è entraa in l'us comun domà cont el governo di spagnoeui, degià che a Milan gh'even 'na granda guarnigion che la gh'eva besogn de 'na guida autonoma, ciovè el castellan. Cont i austriegh el Castell, deventaa sed de la Milizia Urbana, el perd la soa fonzion strategica e 'l castellan el resta domà 'me roeul onorifegh, abolii poeu de la Maria Teresa d'Austria. A l'è semper staa daa a di member de la nobiltà, milanesa o spagnoeula, per esempi al Massimilian Stampa o a l'Annibal Viscont.

## Bibliografia
*M. Bendiscioli, *Politica, amministrazione e religione nell'età dei Borromei*, *Storia di Milano*, Milano, Fondazione Treccani degli Alfieri, 1957, v. X, p.&nbsp;3-352.

## Riferiment
*Castellano - LombardiaBeniCulturali
Grancin

**Grancin** (anca *Granscin*, *Grancino* in italian) a l'è 'na frazion de Buccinasch, vers el Grattasoeuj.

## Storia
Vegg comun de la Piev de Cesan e sotta la paròquia de Còrsich, el confinava con Còrsich a nord, cont el Ronchett e i Corp Sant a est, cont Roman Banch e ovest e cont Assagh a sud.

In del 1805 el gh'eva 152 abitant e l'è taccaa, in del 1808, a Milan. Tornaa comun cont i Austriegh, a l'è taccaa a Buccinasch in del 1870, in anomalia sia rispett al modell napoleonich che al modell de la Gesa, de solit seguii in di razionalizzazion.

## Riferiment
*
Congettura de Collatz

La **Congettura de Collatz** la dis che daa on quajsevoeur numer n in d'on algoritm che se n a l'è pari el divid per du, se n l'è dispari el moltiplega per 3 e 'l ghe somma 1 e se 1 el termena, per tucc i numer naturai la termena.

La congettura a l'è minga verificada ma se pensa che la sia vera, degià che cont i computer a l'è stada verifegada cont di numer assee grand, in l'orden di 268 e gh'è di boni argoment probabilistich in materia.

## Riferiment
*Dimostrare la congettura di Collatz
Sant Ambroeus (Vares)

El **Sant Ambroeus** a l'è 'n quarter de Vares, in la zona nord-ocidentala de la città. A l'è staa finna al 1927 on comun autonom, taccaa poeu del governo fassista a la capital bosina. Comun de la Piev de Vares giamò in del period napoleonich a l'era staa taccaa a Velaa, ma cont el Regn Lombard-Venet l'eva recuveraa la soa autonomia.

## Riferiment
* Sant'Ambrogio - LombardiaBeniCulturali
Contad de Lissandria

El **Contad de Lissandria** a l'è stada 'na division del Ducaa de Milan, in pee dal 1347 al 1707.

## Storia
Lissandria a l'è stada fondada de la Liga Lombarda e l'ha subit conservaa, liada de Milan, la soa autonomia. Cont el slargàss de la lotta in tra i guelf e i ghibellitt la città el gh'ha avuu de scernì de afidàss a la protezion de la Signoria de Milan, a l'epoca governada de 'na triade de fredej de la familia Vescont in competizion in tra de lor. A l'è staa el Galeazz II Vescont a taccàss el Contad, insemma a quell de Tortona e a quella de Ast.

Restaa milanes sotta el governo sovran e spagnoeu, quand che hinn rivaa i austriegh i Savòja han taccaa a provà a slargàss e in del 1707, durant de la guerra de succession spagnoeula, se tacchen el Contad. In del 1713 in la pas de Urtrecht a l'è recognossuda la sovranità savòjarda in su la zona.

## Riferiment
*Archivi

## Vos corelaa
*Contad de Tortona
Filippo Penati

El **Filippo Penati** (Monscia, 30 dicember 1952 – Sest San Gioann, 9 ottober 2019) a l'è staa 'n politegh e dirigent sportiv italian, sindegh de Sest, primm elegiuu di sgent, dal 1994 al 2002 president de la Provincia de Milan dal 2004 al 2009

## Riferiment
*Morto Filippo Penati
Manganell

El **manganell** a l'è on tarell doperaa di forz de polizia 'me arma de difesa o per gestì i situazion de sommossa. In origin a eren faa de lègn ma incoeu ghe n'è de gomma o de metall. 

A hinn doperaa de solit per difend el polee se 'n quajvun el proeuva a taccàll o per tegnì a distanza de sigurezza i sgent in di cortee. Quand che l'è doperaa in del combattiment corp a corp a l'è doperaa in di zon che permetten de fermà 'na personna, per esempi in su fasc di nervi di gamb, menter l'us in sui zon pussee pericolos, 'me la crappa, a l'è limitaa ai situazion de perigol de mort. Cont on bon us del manganell a l'è anca possibel desarmà 'n quajvun e buttàll per terra per fermàll.

Ghe n'è anca che se pòden slongà in cas de besogn menter di alter gh'han on lat cont on'elettrifegazion per fermà i gent pussee perigolos.

## Riferiment
*Manganello - Treccani

## Alter progett

## Vos corelaa
*Tonfa
Bazzana

**Bazzana** a l'è 'na cassina arenta a Assagh, finna al 1841 comun autonom e poeu taccada del governo austriegh al comun. In del period napoleonich a l'è taccaa a Corsich. Di temp di piev el partegniva a la Piev de Cesan.

## Riferiment
* Bazzana - LombardiaBeniCulturali
Sant'Agata (frazion)

**Sant'Agata** a l'è 'na frazion de 1'607 abitant de Cassina de Pecci. A l'è stada 'n comun autònom finna al 1870.

## Storia
Vegg comun de la Piev de Gorgonzoeula, in del 1751 el gh'eva 283 abitant, rivaa a 384 in del 1771. In del 1805, proclamaa el Regn d'Italia Napoleonegh, el gh'eva 400 abitant, e in del 1809 a l'è taccaa a Gorgonzoeula. In del 1816 el torna autònom.

El cress finna a l'annession a l'Italia, tant che in del 1861 l'era rivaa a 740 abitant. In del 1870 a l'è taccaa a la Cassina de Pecci.
## Riferiment
*
Contad de Tortona

El **Contad de Tortona** a l'è stada 'n istorega division del Ducaa de Milan, in pee dal 1347 al 1735.

## Storia
Tortona a l'è stada 'na città fedel a Milan giamò di temp de la Liga Lombarda, fatt che l'ha menaa a scontràss con la vesina Pavia che l'ha sachegiaa e destrugaa la città, che l'è recostruida in pocch temp grazia al jutt di milanes. El Milan del 1300 a l'era governada in competizion de trii fredej, e 'sta situazion l'ha menaa i trii a lottà per slargà pussee el territori de Milan e l'è staa el Galeazz II Viscont a taccàss Tortona e Lissandria.

El domini milanes a l'è restaa stabel per squasi quattercent agn e sotta tutt el domini spagnoeu: L'è staa sotta el governo austriegh che i vesin Savòja han taccaa a erod la frontera cont el Ducaa tant che in del 1735 a l'è ceduu al Regn de Sardegna

## Riferiment
*Comune di Voghera - LombardiaBeniCulturali

## Vos corelaa
*Contad de Lissandria
*Principaa de Pavia
Meregnanell

**Meregnanell** (*Marianél* in del dialett lodesan, *Melegnanello* in italian) a l'è 'na frazion de Turan, finna al 1869 comun autonom.

## Storia
Borgh agricol piscininn, l'è staa manzonaa per la prima voeulta in del 1261, e 'l gh'eva la frazion de Terenzan. In tra el 1809 e 'l 1815 el governo napoleonich che tacca Turan, che 'l torna autonom sotta el Lombard-Venet.

Entraa in Italia, in del 1861 el gh'eva 780 abitant e in del 1869 a l'è taccaa a Turan.

## Riferiment
* Melegnanello - LombardiaBeniCulturali
Gian Galeazz Serbellon

El **Gian Galeazz Serbellon** (Milan, 6 luj 1744 – Milan, 7 marz 1802) l'è staa on nòbel e militar italian. L'è staa cont de Castijon, Grand de Spagna, Duca de San Gabrio, feudatari de Romagnan, marches d'Incisa, co-scior de Castelnoeuv, feudatari de Gorgonzoeula de Camporicch e de Cassina de Pecci.

Fioeu del Gabrio Serbellon e de la Maria Vittoria Ottoboni, el gh'ha avuu 'me precettor el Giusepp Parin: In del 1775 a l'è nomenaa capo de la Milizia Urbana e in 'sto roeul el se mostra assee uman, tant de ofrìss de pagà i dagn a di criminaj per salvài de la pena de mort e l'ha daa 'n uniforma al corp. Famos per la soa bravura e serietà, quand che 'l riva el Napoleon ghe dann l'orden de protegg Milan e garantì l'orden publegh, ma el scerniss, speranzos che i franzes l'avaria daa l'independenza a Milan, de stà cont i rivoluzionari e de provà a impedì de pagà i dagn de guerra. El ghe riess no ma el sortiss rinforzaa, tant de permettègh de scortà la miee del Napoleon finna a Milan.

A l'è nomenaa president de la municipalità, ciovè sindegh, de Milan, el toeu poeu part al direttori de la Republega Cisalpina. Savuda l'invasion austriega de la Lombardia, el se impegna per impedìlla e l'è nomenaa member de la Consulta de Franza. Tornaa a Milan, el moeur e l'è mittuu via a Gorgonzoeula: In del sò testament l'ha miss la costruzion de 'n ospedaa e de 'na Gesa in la zona. 

Senza ered mas'c, cont la miee Teresa Castelbarch Viscont de Simonetta el gh'ha avuu domà 'na tosa, e dopo avègh renonziaa, el passa el titol al fredell Lissander.

## Bibliografia
*P. Colussi *Ascesa e declino dei Serbelloni*, Milano, 2008
*AA.VV., *Serbelloni* in *Il libro della nobiltà lombarda*, Milano 1978, vol. II, pp. 366-7 (Trivulziana Cons Araldica 65)
*F. Arese, *Genealogie patrizie milanesi*, in D. Zanetti, *La demografia del patriziato milanese nei secoli XVII, XVIII, XIX*, Pavia, Università di Pavia 1972, pp. A80-A81, A153-A158 (Brera CONS MI 703 M1)
*C. Manaresi *La famiglia Serbelloni*, in *Studi in onore di C. Castiglioni*, Milano, Giuffrè 1957, pp. 361-387 (Trivulziana Arch E 556)
* Fiorella Cerini, *Una famiglia e un patrimonio: i Serbelloni tra Settecento e Ottocento  *in Storia in Lombardia, Ed. Franco Angeli
Massimilian Stampa

El **Massimilian Stampa** (1494 - Milan, 19 de giugn 1552) a l'è staa 'n nòbel italian, Castellan del Castell Sforzesch e marches de Soncin.

Fioeu de 'na familia de bancher, el se mett subit in la politega del Ducaa de Milan e 'l deventa assee important ma quand che 'l moeur el Franzesch II Sforza el decid, dòpo de avè provaa a salvàll cont on matrimoni combinaa de la Cristina de Danimarca cont on fioeu del Duca de Savòja, de affidà el Ducaa a la potenza pussee vesina, ciovè el Sacher Roman Imperi, per provà a guarnànn l'independenza, e 'l consegna el Castell Sforzesch al Carlo V d'Asborgh, che in cambi el ghe dà el feud de Soncin e la castellania del Castell. Giamò prima l'eva otegnuu el Castell de Cusagh e i feud de Melz e Gorgonzoeula, passaa poeu de l'Imperator al nòbel spagnoeu Antonio de Leyva ma poeu tornaa al Stampa. Pocch prima del passagg de Milan al Regn de Spagna, a l'è nominaa anca scior de Castellasc de Corbetta, Rivolta d'Adda e Tromell. El moeur in del 1552 e l'è regordaa soratutt, a Milan, per el Palazz Stampa de Soncin, faa fà su de luu e progettaa del Cristofor Lombard. A Soncin, inveci, l'era deventaa propietari del local castell, faa du del 1473 del Galeazz Maria Sforza e restaa ai Stampa finna al 1876 quand che 'l daree marches, el Massimilian Ceser, el scernìss de donàll a la città, che 'l ghe fa on restaver, menter tucc i alter proprietà passen a ona nevoda maridada cont i Casaa.

El titol el passa al fredell Ermes, menter el castell de Cusagh el va a la miee Anna. La nevoda Marianna de Leyva a l'è regordada 'me la Monega de Monscia del Lissander Manzon.

## Riferiment
*Massimiliano Stampa marchese di Soncino - Treccani
San Vit (Gasgian)

**San Vit** a l'è 'na frazion de Gasgian, cont 843 abitant in del 2011. Storigament ligaa a Bestazz, a l'è taccaa a Gasgian 'na prima voeulta del Napoleon, la torna autonoma con l'Imperi d'Austria ma la va in la Provincia de Pavia. In del 1869 a l'è taccaa definitivament a Gasgian. La partegniva a la Piev de Corbetta.

## Riferiment
*
Cassina Caldera

La **Cassina Caldera** (*Cascina Caldera* in l'italian d'incoeu) a l'è 'na cassina de Milan, in antighità autonoma, incoeu part del Parch di Cav.

## Storia
La Cassina l'è stada fàda su intorna al 1400: De fatt a l'éra mìnga manzonada in di ducument de la Piev de Trenn del 1300. I primm citazion risalissen al 1422, in d'on ducument de gesa. A l'epoca a l'era on largh fond ecclesiastigh, ma in del 1538 a l'è passa de la Città de Milan a la nòbil familia di Rainold che ghe fann su 'na cà colonega, ma el se sa mìnga comé l'è staa passaa de la Gesa a la Città.

L'è manzonada a nivell offizial in di cart teresian del 1751, ma giamò in del 1638 a l'è manzonada in d'on censiment privaa 'me cassina arenta a Quint. In del 1757 a l'è taccaa a Quint in del reordin teresian del territori del Ducaa de Milan, anca se giamò in del principi del secol a l'éra considerada part del comun a nivell del Cadaster, assee comun per i cassinn in del Ducaa.

La Cassina la gh'eva 'na gesa dedicada al San Carlo, che la dipendeva de la Gesa de San Giovann Battista a Trenn.

Passada poeu de man in man incoeu a l'è dent del Parch di Cav, in su la strada in tra Quint e Quart, e l'è doperada 'me struttura agricola, ricettiva e didattega.

## Struttura
La Cassina la dopera l'aqua de 'n fontanin per i sò attivitaa agricol e la òspita di struttur per l'allevament di porscei e di gainn e di scuderij per i cavaj.

## Galleria di foto

File:Cassina Caldera Tecc.jpg|El tecc de la cassina
File:Targa Cassina Caldera.jpg|Targa de la Cassina


## Bibliografia
* Relatione di tutte le terre dello stato di Milano, che sono censite. Distinte a prouincia per prouincia, 1638, Ambrosio Oppizzone
* Indagine storica riguardante il complesso architettonico di Cascina Caldera nel Comune di Milano, 2008, Roberta Madoi

## Riferiment
* Cascina Caldera
* Pieve di Trenno - LombardiaBeniCulturali
Quarter Valsesia

El **Quarter Valsesia** a l'è 'n quarter in prevalenza popolar de Milan, faa su in di agn '70 de l'ACLI in tra Bagg e Sellanoeuva. A l'è squasi domà residenzial, con 1'075 cà, e oltra a quell la Gesa de San Pier Giulian Eymard, al center de la zona, el Parch in memoria di vittim italian in di Gulag e 'n center sportiv. A l'è essenzialment on unegh grand isolaa, conligaa cont di stradin e ben definii di stradon che 'l circonden.

## Riferiment
* Quartiere Valsesia

## Alter progett
Vialba

**Vialba** a l'è 'n quarter de Milan, miss al confin in tra Novaa e Baranzaa e part del Municipi 8. Finna al 1841 a l'è staa 'n comun autonom, in quell ann a l'è staa taccaa a Musòcch.

In la zòna el gh'è l'Ospedaa Luis Sacch, ciamaa de 'n quajvun *Vialba*, e la stazion de Milan Quart Oggiee. La Villa Scheibler, veggia cà de cascia di Sfòrza, a l'è l'unegh tòcch de Vialba antiga in pee.

## Riferiment
* Vialba - LombardiaBeniCulturali
Gesa de San Pier Giulian Eymard

La **Gesa de San Pier Giulian Eymard** a l'è 'na paròquia de Bagg, a Milan. 

A l'è stada fàda su in del 1989 per servì el Quarter Valsesia, on noeuv quarter popolar faa in la zona de Bagg, cont el contributt di fedei e de la Cariplo. El 1 de ottober 1989 a l'è consacrada del cardinal Carlo Maria Martini.

Del defoeu a l'è 'na struttura de marm, cont ona granda scalinada e 'na cros metallega.

## Ligamm de foeura
*Sitt offizial
Igráček

**Igráček** a l'è 'n marchi de gioeugh nassuu in la Cecoslovacchia socialista 'me version locala di Playmobil, che se podeven vend no. A l'epoca socialista eren in vendita el poliziott, el soldaa, l'infermera, el medegh, el coeugh, l'operari e 'n quaj alter personagg. 

Inventaa de 'n amis de l'inventor di Playmobil, con la fin del regimm comunista perden mercaa e squasi descomparissen, ma tornen in sul mercaa intorna al 2010 grazia a l'interessament de 'n azienda.

## Riferiment
*Igracek is back! / Navrat Igracka 

## Alter progett
Mausolee Viscont de Modron

El **Mausolee Viscont de Modron** a l'è 'na costruzion de Cassagh fàda su intorna al 1890 in su progett del Giovanni Ceruti per conservà i corp di member de la familia di Viscont de Modron. 

A l'è staa faa su in sul terren de la veggia Gesa de San Salvator, a l'è ispraa al Domm de Milan in del stil gotich, faa su cont del marmo de Carrara e l'è faa a vott lat, per reppresentà la resurrezion del dì quell del vott. 

Gh'hinn 33 corp, quej del 1800 a hinn al pian sotta, quej del 1900 al pian sora.

## Riferiment
*Sitt del Comun
Paletta del traffigh

La **paletta del traffigh** a l'è 'n oggett doperaa soratutt di forz de l'orden ma anca di sorvegliant de la strada per gestì i fluss de traffigh e fermà di veicoi per di controll.

Gh'è di version a dò color, verd e ross, che fonzionen compagn de 'n semafer, e di version monocolor, de solit ross, indova che 'l cunta el gest faa per segnalà, di voeult cont on rifrangent o 'na lus. Incoeu hinn doperaa soratutt di forz de polizia italian - che 'l ciamen "segnal distintiv" -, todesch, cecch e de San Marin, e di voeult di servizzi de movieraa in di alter Stat.

## Riferiment
*Codes de la strada italian

## Alter progett

## Vos corelaa
*Paletta de comand
Gesa de San Giovann Battista (Trenn)

La **Gesa de San Giovann Battista** a l'è 'na gesa de Trenn, quarter de Milan. La Gesa che la gh'è incoeu a l'è stada fàda su in tra el 1635 e 'l 1657 ma giamò intorna a l'ann 1000 a l'era stada fada su 'na gesa in la zona, ch'a l'era al center de la Piev de Trenn.

## Riferiment
*LombardiaBeniCulturali
San Pedrin

**San Pedrin** a l'è 'na frazion de Vignaa, vers Setara, comun autonom finna al vottcent.

## Storia
Inclus in del medioev in la Piev de Setara, in del Renassiment a l'è miss in la piev de Gorgonzoeula. Registraa in del 1751 'me villagg de domà 93 abitant, in del 1809, rivaa a 100 abitant, a l'è taccaa del Napoleon a Vignaa, taccaa poeu a Melz in del 1811. Tornaa i austriegh in del 1816 a l'è ripristinaa, e l'è resta fermo semper a circa 100 abitant, tant che in del 1869 a l'è taccaa per Regio Decrett a Vignaa.

## Riferiment
* LombardiaBeniCulturali
Caserma Santa Barbara

La **Caserma Santa Barbara** a l'è 'na caserma de l'Esercit italian in del Municipi 7 de Milan, arenta al deposit ATM de Bagg, doperada principalment del Reggiment artilieria  a cavall "Voloire".

Fàda su in del 1930, in tra el 1934 e 'l 1964 l'ha ospitaa anca Reggiment de Artilieria Campala "Marche", finida la convivenza la ospita pòcch dopo el 1m Reggiment Trasmission, che l'è restaa finna a incoeu. La gh'ha anca di camp per la scoeula guida di mezz cingolaa.

## Riferiment
*La Caserma S.Barbara 

## Alter progett

## Vos corelaa
*Piazza d'armi (Milan)
Parch di Cav

El **Parch di Cav** a l'è el terz parch pussee grand de Milan, compres in del Municipi 7, pussee de precis in Bagg. Insemma al Parch de Trenn e al Boschincittà a l'è part del Parch Agricol Sud Milan e l'è gestii del departiment de biologia de l'Università di Studi de Milan.

In di agn '90 assee malfamaa, a l'è staa bonifegaa in di agn '90 e l'è offizialment inauguraa in del 2002. Dent la gh'è la Cassina Linterno e la Cassina Caldera.

## Bibliografia
*  ed. 2010/2011
* *Ad ovest di Milano, le cascine di Porta Vercellina*, Amici di Cascina Linterno, Milano
* *Petrarca a Milano*, Amici di Cascina Linterno, Milano
* AA. VV., *Cascine a Milano*, a cura dell'Ufficio editoriale del Comune di Milano, 1987
*
Guardia d'onor

La **guardia d'onor** a l'è el repart, de solit militar ma gh'è di guardij civij, che 'l se occupa de protegg a nivell onorifegh i personn e i edifizzi pussee important o de partecipà a di event che hinn proppi important, 'me i festività o i funerai de Stat.

De solit i guardij vestissen la granda uniform o di uniformi tradizionai, ma gh'è di eccezion: per esempi l'Armada svizzera el dopera la divisa mimetiga.

## Riferiment
*Dizionari Cambridge

## Alter progett

## Vos corelaa
*Trii sbar de salud
*Cambi de la guardia
*Guardia a pee
Hans Christian Andersen

L**'Hans Christian Andersen** (Odense, 2 april 1805 – Copenaghen, 4 agost 1875) l'è staa on scrittor danes, famos soratutt per i sò fiab: In tra i sò oeuver pussee famos gh'hinn La Prenzipessa in sul Pisell, Mignolina, La Sirenetta, I Vestii noeuv de l'Imperator, El soldadin de stagn, El brutt anedrin, La Regina di Nev e La fiammimeraja piscininna.

## Riferiment
*Andersen - Treccani
Palazz di Sedes Arma

El **Palazz di Sedes Arma** (pussee de moderni **Palazz del Capitani de Giustizia**, in italian *Palazzo del Capitano di Giustizia*) a l'è 'n palazz barocch de Milan, in del Verzee, in tra la piazza Fontana e piazza Beccaria. In del period del governa spagnoeu e poeu austriegh a l'era sed del Capitani de Giustizia, ossia el tutor de l'orden publegh de Milan. Faa su per volontà del Don Gabriel de la Cueva e del Carlo Borromee e progettaa del Peder Antoni Barca, l'era anca sed de 'na galera e del boja, tant che 'l lat indova che se faseven i esecuzion a l'è incoeu dedicaa al Ceser Beccaria, fautor de l'abolizion de la pena de mort. 

Incoeu a l'è sed di Ghisa e de original gh'è domà l'ingress de Piazza Fontana e la cort interna, per el rest deriva tutt di ampliament che hinn staa faa dopo.

## Bibliografia
*P. Mezzanotte, *Milano nell'arte e nella storia: storia edilizia di Milano: guida sistematica della città*, Bestetti, Milano 1948;
*G. C. Bascapè, *I palazzi della vecchia Milano: ambienti, scene, scorci di vita cittadina* (1946, Milano), Cisalpino - La goliardica, Milano 1977

## Alter progett
Gesa de San Vigili (Lodrin)

La **Gesa de San Vigili** a l'è 'na gesa paròquiala de Lodrin, comun de la Val Trompia. A l'è stada fada su in del 1700 in sui rest de 'na gesa del secol quell del 15, dedicada al San Sebastian, che a soa volta l'eva sostituii 'n gesioeu medieval.

La gh'ha 'n orghen faa su in del 1897, a l'è in su 'n pogg che la mett a vista in tutt i pertinenz de Lodrin, e l'è retegnuda per quell la gesa pussee reppresentativa de la vall. El campanin a l'è 'na struttura autonoma e orientada 'me la veggia gesa.

## Riferiment
*ItinerariBrescia 
*Chiesa di San Vigilio Vescovo di Trento <Lodrino>
*Chiesa di San Rocco Lodrino
*Organo Lodrino

## Ligamm de foeura
*Tour virtual de la Gesa

## Vos corelaa
*Gesa de la Santa Cros (Lodrin)
Luchin Viscont

El **Luchin Viscont** (1287 – 24 sgenee 1349) a l'è staa on nòbel e condottiee mlanes, scior, insemma al fredell Giovann Viscont, de Milan. In del 1341 l'ha otegnuu del papa Benedett XII la revoca de la descomunega che la gh'era in su Milan e in sui Viscont dal 1321. A l'è staa bon de slargà la grandezza de la familia e l'ha creaa 'n gran patrimoni di noeuv domini, ma a l'è retegnuu on tirann, tant che ona larga congiura in del 1340, con dent vari esponent de la nobiltà, del Franzesch Pusterla ai sò nevod Bernabò, Mattee e Galeazz per passà per i Aliprandi, a l'è descoverta e fermada e l'è velenaa, a la fin, de la miee Isabella Fieschi.

## Bibliografia
* G. Biffi. *Gloriosa nobilitas familiae Vicecomitum*. 1671, Milano;
* L. Beltrami. *Il castello di Milano*. 1894, Milano;
* C. Cavallero. *Racconto istorico della celebre vittoria attenuta da Luchino Visconti, principe di Milano, per la miracolosa apparizione di S. Ambrogio, in Parabiago*. 1745, Milano.
* G. Volpi. *Dell'istoria dei Visconti*. 1737, Napoli.
Cletto Arrighi

El **Cletto Arrighi** (*Carlo Righett* a l'anagrafa, Milan, 1828 - Milan, 3 november 1906) a l'è staa on letteraa, giornalista e politegh italian. Esponent de la scapigliatura e amant del dialett milanes, tant de avègh scrivuu pussee de 30 oeuver teatrai e on dizionari, l'è staa anca deputaa per la sinistra storega in tra 'l 1867 e 'l 1869.

El feva part de la prima generazion de la Linea lombarda.

## Riferiment
*Righetti, Carlo - Treccani
Nibel Vescont

El **Nibel Vescont** (Milan, 1660 - Milan, 6 de marz 1747) a l'è staa on militar e nòbel milanes, feldmaresciall de l'Armada del Sacher Roman Imperi.

## Biografia
Marches discendent de la familia Vescont, l'è maggior general giamò in del 1700, general de cavalleria in del 1704 e feldmaresciall in del 1716. In tra el 1727 e 'l 1745 a l'è Castellan de Milan e capo de la Guardia Civega, l'ha compagnaa la Maria Teresa d'Austria in del sò viagg del 1737.

El gh'ha avuu quatter fioeui: L'Antoni Eugeni a l'è deventaa on cardinal.

## Bibliografia
*M. Sormani Turconi *I Clerici e il loro principe Anton Giorgio*, Milano, 2008

## Alter progett
Matee II Viscont

El **Matee II Viscont** (Milan, 1319 circa - Saronn, 29 de settember 1355) a l'è staa on nòbel milanes, co-scior de Milan insemma ai fredej Bernabò e Galeazz e scior de Bobbi, Bologna, Lod, Parma e Piasenza.

Fioeu del Steven Viscont e de la Valentina Doria, l'eva partecipaa a la congiura del Franzesch Pusterla contra del barba Luchin Viscont, ma hinn trovaa no di proeuv contra de luu. In del 1346 el toeu part a 'n oltra congiura e l'è casciaa via del Luchin e de l'arcivescov Giovann Viscont, e 'l va in del Marchesaa del Monferaa. Deventaa padron di territori de la Lombardia meridionala a la mort del Giovann, el moeur dopo de 'na battuda de cascia, squasi certament velenaa di fredej che temeven che la soa vitta dissoluda la fuss dannosa per Milan.

## Riferiment
*Enciclopedia Treccani
Franzescol Pusterla

El **Franzescol Pusterla** (a l'anagrafa *Franzesch*, ... - november 1341) a l'è staa on nòbel milanes.

## Biografia
Fioeu del Macari Pusterla e de la Fina Litta, el se sa pocch de la soa infanzia, se sa de la soa attività del 1331 per cunt de l'Azzon Viscont, 'me ambassator a Avignon. La Pasqua del 1338 a l'è ordenaa cavaliee e pocch dopo el partecipa con i Viscont a 'n tornee a Mantoa per el matrimoni del Luis I Gonzaga.

El se marida con la Margherita Visconta, per i font de l'epoca la donna la pussee bella de Milan, de che la gh'ha trii fioeu: Ambroeus, Filipp e Pagan. 

In l'estad del 1340 el passa de important dignitari a fuggiasch: A l'è descovert a toeu part a 'na congiura contra del noeuv scior Luchin Viscont, cont i sò fioeui e parent, insemma a 'n mugg de oltra gent 'me di esponent de la familia Aliprandi, el conestabil Enrigh de Rubersteg, e addirittura el Bernabò e 'l Galeazz II Viscont. 'Sta rivolta, nassuda offizialment per di indecenz del Luchin in su la miee del Pusterla, a l'è in realtà pussee radicada in d'on malcontent dovuu a la volontà del Luchin de liberàss di consiliee de l'Azzon, che l'eva marginalizzaa lu. 

El riess a scappà a Avignon ma quand che el Papa e i Viscont se riconcilien el decid de scappà an'mò a Pisa, che 'l ghe riva el 8 de agost 1341. Pisa però la gh'eva besogn del jutt milanes contra Fiorenza, donca la fa menà via i Pusterla e i consegna a Milan: Processaa, a hinn condanaa a mort el 17 de november e decapitaa pocch dopo.

I sò ben, quantifegaa in 200'000 fiorin d'or, a hinn staa confiscaa e daa a di alter gent. Pocch dopo i Pusterla in general han perduu importanza e l'ultim a vess important in del Ducaa a l'è staa el Balzarin, consiliee del Bernabò, mort senza ered mas'c.

## Riferiment
*[Enciclopedia Treccani](http://www.treccani.it/enciclopedia/francescolo-della-pusterla_(Dizionario-Biografico)/)
Peder Antoni Barca

El **Peder Antoni Barca** (1586 circa - Milan, 1639 circa) a l'è staa on ingegnee e architett milanes, al servizzi del Ducaa de Milan spagnoeu.

## Biografia

El se sa minga quand che l'è nassuu, el sò primm lavorà a l'è staa el Palazz del Capitani de Giustizia, ossia i noeuv galer milanes, faa su in tra el 1578 e 'l 1605, indova che el gh'ha avuu de cambià i progett. L'ha partecipaa anca a la Fabrega del Domm ma se pensa che 'l sia staa casciaa via perchè tropp ambizios e bon de provà a mett i tarej in tra i roeud ai ingegnee pussee boni de luu. Del 1620 l'ha partecipaa a 'na motta de lavorà per di ges.

L'ha curaa anca la costruzion del Nivili Langosch, el censiment di Molin in su l'Olona e 'l completament de la Gesa de San Sebastian, de che l'ha curaa la cupola che la gh'è incoeu.

Per la tradizion popolar a l'è mort in del 1636 per di ferid de guerra ma, a bon cunt, la gh'è nissuna font de la soa attività militar e l'ultema soa nomena a l'è in del 1639, in d'on liber del barba Isepp, mort, che l'avaria curaa luu.

## Riferiment
*[BARCA, Pietro Antonio](http://www.treccani.it/enciclopedia/pietro-antonio-barca_(Dizionario-Biografico)/)

## Alter progett
Isepp Barca

L**'Isepp Barca** (1595 - 1 de marz 1639) a l'è staa 'n ingegnee e militar milanes, al servizzi del Ducaa de Milan spagnoeu. 

## Biografia
Nassuu se cred in del 1595, a l'era on soldaa de alto grad per el Ducaa spagnoeu: In del 1636 a l'è mandaa in la Republega de Lucca de Milan 'me *Loeughtenent General de Artilieria* per consilià i toscan in sui sò mura. In del 1634 a l'è firmatari di *Ordines et statuta* del Collegi di Ingegnee del Ducaa. 

A l'è staa anca professor de matematega a l'Accademia Palatina milanesa, indova che l'era espert de fortifegazion e l'ha introdott i tavol logaritmegh neperian in di territori italian. On sò trattaa, publegaa dopo de la soa mort del nevod Peder Antoni, anca luu ingegnee, el gh'ha avuu assee success e gh'è staa besogn de restampàll. Se cred che l'abia lavoraa anca in su la Gesa de San Roman, arenta a la Gesa de San Babila, ma gh'è di dubbi perchè forsi a l'è 'na confusion cont el nevod.

El 23 de giugn 1638 a l'è ferii a 'na gamba in l'Assedi de Vercej e 'l moeur el 1 de marz del 1639.

## Bibliografia
*Dissertazioni Sullo Stato Dell'Architettura, Pittura, E Arti ecc, Volume 8, 1822, Tommaso Trenta

## Riferiment
*[Barca, Giuseppe - Treccani](http://www.treccani.it/enciclopedia/giuseppe-barca_(Dizionario-Biografico)/)
Azzon Viscont

L**'Azzon Viscont** (Milan, 7 dicember 1302 –Milan, 16 agost 1339), l'è staa on nòbel e mecenaa milanes, fioeu del Galeazz I e de la Beatris d'Este, l'è staa scior de Milan dal 1329 al 1339.

Maridaa con la Caterina de Savòja-Vaud, el gh'ha avuu nissun fioeu legittim con lee, e donca a la soa mort el poder a l'è passaa al Luchin e al Giovann Viscont.

A l'è staa anca on mecenaa, l'ha faa fà su la Gesa de San Gottard in Cort, indova che l'è staa mittuu via, fàda su del Franzesch Pecorari, l'ha recostruii Lecch cont di noeuv mura, i Mura de Monscia, on Pont e l'Arca de San Peder martir.

## Riferiment
*Azzon Viscont - Britannega
## Vos corelaa
*Monument funerari a l'Azzon Viscont
*Lodrisi Viscont
*Battaja de Parabiagh
Cassina Boschiroeula (Milan)

La **Cassina Boschiroeula** a l'è 'n compless agricol faa su in del 1300 e adattaa in del 1400 'me tenuda de cascia per i scior de Milan, prima i Viscont poeu i Sforza. Al dì d'incoeu a l'è stada restaverada e l'è doperada 'me abitazion, con arent on parch publegh.

## Bibliografia
* S. Langè, *Ville della provincia di Milano. Catalogo delle ville*, A cura di F. Suss e M. Lodolo, Milano, 1972, 413 pp.
* F. Suss, *Le ville del territorio milanese*, testi di M. T. Binaghi Olivari, F. Suss e P. F. Bagatti Valsecchi, Cinisello Balsamo, V. I, 1989, pp.&nbsp;28, 32; V. II, 135. pp.

## Vos corelaa
*Giardin de Via Porro e Vial Jenner
Herbert Dorfmann

L**'Herbert Dorfmann** (Bressanon, 4 de marz 1969) a l'è 'n politegh italian de nazionalità tirolesa, capolista del Partii Popolar del Sudtirol in di elezion europee del 2009, del 2014 e del 2019.

Laureaa in scienz agrari a l'Università Cattolega del Sacher Coeur de Piasenza, l'è staa direttor de la Cambra de Commercc de la Provincia de Bolzan e de la Liga di Condaditt del Sudtirol.

## Ligamm de foeura
*Sitt offizial
Comitaa Ventoten

El **Comitaa Ventoten** (*Comitato Ventotene* in italian) a l'è 'na sociazion europeista italiana nassuda in del 2016. El sò motto a l'è "Europa, hashish, lassee fà", a mostrà l'attenzion de la sociazion per l'Europa, per la libertà de l'individov e per l'economia de mercaa.

La se occupa anca de equità in tra i generazion e l'ha faa anca di event con la Elsa Fornero in sul tema di pension.

## Ligamm de foeura
* Sitt offizial
Galeazz II Viscont

El **Galeazz II Viscont** (Milan, 14 marz 1320 – Pavia, 4 agost 1378) a l'è staa on nòbel e militar milanes, scior de Lissandria, Alba, Ast, Comm, Tortona, Noara, Pavia, Vercej e Vigevan e, insemma ai fredej Bernabò e Mattee II, co-scior de Milan.

Insemma al Bernabò, anca se minga de comun accord, l'ha slargaa el domini viscontee e l'ha vert la strada al gran Stat Viscontee che l'è staa poeu plasmaa definitivament del fioeu Gian Galeazz. A l'è staa patron di art e mecenaa del Francesch Petrarca, de luu invitaa a Pavia, città che l'ha fortement slargaa e restaveraa in memoria de la soa potenza 'me veggia capitala del Regn Lombard.

L'ha scominciaa la costruzion de la porta che poeu l'è deventada el Castell Sforzesch e l'ha fondaa, insemma al fredell, l'Università di Studi de Pavia.

## Riferiment
*[Enciclopedia Treccani](http://www.treccani.it/enciclopedia/galeazzo-ii-visconti_(Dizionario-di-Storia)/)
Richard Belcredi

El **Richard Belcredi** (Jimramov, 12 fevree 1823 – Gmunden, 2 dicember 1902) a l'è staa on politegh austriegh.

Fioeu de 'na familia de origin lombarda nobilitada per merit, el studia legg a Praga e a Vienna, e in del 1862 a l'è nomenaa governator de la Slesia e in del 1864 de la Boemia. In del fevree 1865 a l'è nomenaa Primm Minister de l'Imperi. Conservator, el riess a risolv la crisi economega de l'Imperi e in del 1867 el se dimett, per poeu retiràss per malann in del 1870. El moeur a Gmunden in del 1902.

## Riferiment
*Enciclopedia Britannega